[{"text_idx": "#000000", "text": "Sekvaj kongreslandoj: Finnlando kaj Kanado"}, {"text_idx": "#000001", "text": "En la fermo de la Universala Kongreso en Seulo sabate matene estis anoncitaj la kongresurboj de la jaroj 2019 kaj 2020: Lahti en Finnlando kaj Montrealo en Kanado. Jam pli frue estis konate, ke la kongreso en 2018 okazos en Lisbono, Portugalio."}, {"text_idx": "#000005", "text": "La premion Deguchi ricevis la Komuna Seminario, origine japana-korea junulara renkontig\u0302o, kiu la unuan fojon okazis jam en 1982, kaj dau\u0306re regule okazadas. En postaj jaroj ekpartoprenis ankau\u0306 C\u0302inio, kaj unu fojon la Komuna Seminario okazis en Koreio."}, {"text_idx": "#000006", "text": "Male ol en la inau\u0306guro, en la c\u0302eesto de koreaj gravuloj, prezidanto Mark Fettes ne faris formalan solenan paroladon, sed malpli formale promenis kun la mikrofono sur la podio, c\u0302ar \u201cni estas inter ni\u201d. Li parolis interalie pri la graveco konservi la inspiron ankau\u0306 post la reveno hejmen."}, {"text_idx": "#000007", "text": "Mark Fettes ankau\u0306 oficiale diskonigis la decidon de la estraro pri la sekvaj kongresurboj. Lahti en Finnlando gastigos la kongreson en 2019, kaj Montrealo en Kanado 2020. Ambau\u0306 urboj jam pli frue kandidatig\u0302is, sed la unuaj provoj ne sukcesis."}, {"text_idx": "#000008", "text": "Montrealo ec\u0302 jam havas Facebook-pag\u0302on por la kongreso, dum en Finnlando oni ankorau\u0306 ne elektis Lokan Kongresan Komitaton. Tio aliflanke estas nenio eksterordinara \u2013 ofte la LKK estas formita nur unu jaron antau\u0306 la kongreso, kaj g\u0302is la kongreso en Lahti restas ankorau\u0306 du jaroj."}, {"text_idx": "#000009", "text": "En Finnlando almenau\u0306 la c\u0302efa j\u0302urnalo de Lahti tuj raportis pri la decido, kaj la urbestro afis\u0302is la ligilon al la artikolo en Twitter, kaj ec\u0302 bonvenigis la kongreson en Esperanto."}, {"text_idx": "#000010", "text": "Spite la problemojn de la koncerna komitata laborgrupo, estis preparita ankau\u0306 kongresa rezolucio, kiun Mark Fettes legis de la podio."}, {"text_idx": "#000011", "text": "Menciindas la apero de la partoprenantoj de la infana kongreseto sur la podio, entute 66 inkluzive de la gvidantoj, el 8 landoj. La plejmulto el la infanoj estis el Azio, kaj s\u0302ajne temas pri rekorde granda kvanto."}, {"text_idx": "#000012", "text": "La suma kvanto de alig\u0302intoj en la Universala Kongreso fine ig\u0302is 1.173 el 61 landoj. La venontjara kongreso en Lisbono certe estos pli granda, kaj povus teorie atingi 2.000 partoprenantojn."}, {"text_idx": "#000016", "text": "Fina venko de la Esperanto-teamo"}, {"text_idx": "#000019", "text": "Vankuvero efektive estas Kanada kongresurbo, sed tiu Universala Kongreso jam okazis en 1984, kaj g\u0302i havis 802 alig\u0302intojn. Ni esperu, ke la Universala Kongreso en Montrealo en 2020 havos pli da partoprenantoj."}, {"text_idx": "#000022", "text": "Okazos, kiam estos sinpropono de iu lando, kie estas Esperantistoj, kiuj kredas, ke ili kapablas organizi. Evidente la rusoj preferas okupi duoninsulojn anstatau\u0306 organizi pacajn kongresojn."}, {"text_idx": "#000023", "text": "Kara Roland, chu eble vi ne legis informojn en libfol? esperantistoj ech organizis renkontighon en Slavjansk. /Ukrainio Valentin Melnikov invitas al evento en Sochi \u2013 la germanoj nun okupas kun NATO la baltajn landojn."}, {"text_idx": "#000027", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]